stanford-oval/wikipedia huggingface dataset:
Neuvottoman työväentalo
Rakennus

Alkuperäinen työväentalo on hirsirunkoinen, lisärakennus on laudoista.  Talo on vuorattu laudoilla vuonna 1930. Alkuperäinen väri on ollut punainen, nykyisin talon on maalattu keltaiseksi. Alkuperäinen pärekate on muutettu vuonna 1949 tiilikatteeksi ja vuonna 1977 peltikatteeksi. Sisäkatto on ollut paneloitu, nykyisin insuliittilevyt paitsi salissa ja eteisessä edelleen paneeli. Sisäseinillä on paneeli sekä lastulevyt. Talon ikkunat, ovet ja kuistit on muutettu vuonna 1930. Talon alkuperäinen lämmitys on ollut puu, vuonna 1958 on laitettu öljykamiinat. Talossa ei ole vesijohtoa, viemäriä eikä wc:tä.
Talossa on juhlasali näyttämöineen, ravintola, keittiö ja eteinen.
Toimintaa työväentalolla

Talossa on järjestetty kokouksia, nuorisotoimintaa, tansseja, juhlia ja urheiluharjoituksia.(1982)
Aiheesta muualla

Neuvottoman Työväenyhdistys facebook.com. Viitattu 13.2.2023.
Renault 5

| Renault R5 |
| --- | --- |

Valmistustiedot
Valmistusmaa:  Ranska, Slovenia, Belgia, Espanja, Portugali
Valmistaja:  Renault
Valmistusvuodet:  1972–1996
Korimalli:  3- ja 5-ovinen hatchback 2-ovinen avoauto 3-ovinen pakettiauto 2-ovinen avolava
Luokka:  B-segmentti
Seuraaja:  Renault Clio
Tekniset tiedot
Moottori:  R4
Vetotapa:  etuveto
Renault R5 on Renault-yhtiön rakentama pikkuauto, jota valmistettiin kolmella eri vuosikymmenellä. Se oli valmistusaikanaan yksi Euroopan myydyimmistä automalleista.
Renault 5 sai ensiesittelynsä tammikuussa 1972.
Renault R5 phase 1 (1972–1984)

Renault 5 phase 1 valmistui pienten autojen aikakautenaselvennä, kilpailijoinaan Fiat 127 ja Mini. Auton korin suunnitteli Michel Boue. Boue olisi tahtonut takavalojen menevän ylös asti puskurista c-pilariin, kuten on tehty myöhemmin valmistuneessa Volvo V70:ssä. Valot jätettiin kuitenkin ennalleen.
R5 oli ensimmäisiä autoja, jossa ulkonevat metallipuskurit korvattiin korinmyötäisillä muovipuskureilla
Ensimmäisissä malleissa vaihdekeppi oli ranskalaiseen ”sateenvarjonkahva”-tyyliin integroitu kojetauluun, mutta myöhemmin vaihdekeppi sijoitettiin lattiatasoon. Toinen erityinen tuntomerkki oli ovenkahvat, jotka olivat oven ja b-pilarin välisessä upotuksessa joidenkin Fiat Unojen tapaan. Muita versioita ensimmäisestä autosta oli Renault 5 Alpine (Englannissa Renault 5 Gordini), Alpine/Gordini Turbo, ja Le Car, jota myytiin Yhdysvaltojen markkinoilla AMC:n jälleenmyyjien kautta.
R5:ttä valmistettiin Ranskan lisäksi Sloveniassa. Valmistuksesta huolehti nykyisin Revozina tunnettu autotehdas. R5 oli Revozin ensimmäinen Renault-malli. Neliovinen sedan-malli sai nimen Renault 7 ja sitä valmisti FASA-Renault Espanjassa.
Phase 1-mallia rekisteröitiin Suomessa seuraavasti:
1981 - 213 kpl
1984 - 20 kpl
Tekniikka

Konepellin alta löytyy Renault 4:stä lainattua tekniikkaa. Moottori on konehuoneessa pitkittäin.  Moottorit olivat OHV-tyyppisiä ja niitä löytyy myös R4-, R8- ja R12 -malleista, tilavuuksiltaan 850–1400 cm3. Etu- ja takajousitus on toteutettu vääntösauvajousituksella.
Tekniikka > Moottorivaihtoehdot

| Malli | Moottori | Iskutilavuus | Teho | Vääntö | Käytössä |
| --- | --- | --- | --- | --- | --- |
| 0.8 | R4 | 782 cm3 | 36 kW (49 hv) @ 5200 r/min |  |  |
| 0.8 | R4 | 845 cm3 | 26 kW (36 hv) @ 5500 r/min |  |  |
| 1.0 | R4 | 956 cm3 | 33 kW (44 hv) @ 5500 r/min |  |  |
| 1.1 | R4 | 1108 cm3 | 33 kW (45 hv) @ 4400 r/min | 84 Nm @ 2000 r/min | 1979– |
| 1.3 | R4 | 1289 cm3 | 31 kW (42 hv) |  |  |
| 1.3 | R4 | 1289 cm3 | 33 kW (45 hv) @ 5000 r/min |  |  |
| 1.3 | R4 | 1289 cm3 | 40 kW (55 hv) @ 5750 r/min |  |  |
| 1.3 | R4 | 1289 cm3 | 47 kW (64 hv) @ 6000 r/min | 94 Nm @ 3500 r/min |  |
| 1.4 | R4 | 1397 cm3 | 43 kW (58 hv) @ 5250 r/min | 101 Nm |  |
| 1.4 | R4 | 1397 cm3 | 46 kW (63 hv) @ 5250 r/min |  |  |
| 1.4 | R4 | 1397 cm3 | 68 kW (93 hv) @ 6400 r/min |  |  |
| 1.4 Alpine Turbo | R4 | 1397 cm3 | 81 kW (110 hv) @ 6000 r/min | 149 Nm @ 4000 r/min |  |
| 1.4 Alpine Turbo | R4 | 1397 cm3 | 118 kW (160 hv) |  |  |
Mallit

5 782/845 cm3
5 L 782/845 cm3
5 TL 956/1108 cm3, ovitasku, raotettavat takasivuikkunat
5 GTL 1108/1289 cm3, keskikonsoli, takalasin pyyhin, kello
5 Automatic 1398 cm3 59 hv, varustelu GTL-tasoa
5 TS 1289/1397 cm3 64/63 hv, kierroslukumittari, takalasin pyyhin
5 TX 1397 cm3 63 hv, ohjaustehostin, sähkölasit edessä, veluuriverhoilu, 2-osainen takaselkänoja, 5 vaihdetta
5 Le Car 1289 cm3
5 Alpine/Alpine Turbo 1397 cm3 93 hv/110 hv
5 Gordini/Gordini Turbo 1397 cm3 93 hv/110 hv, sumuvalot, kierroslukumittari, erikoisvanteet
5 Turbo 1397 cm3 keskimoottorinen kilpa-auto, B-ryhmä
Rodeo (erikoinen avoauto) (1982-1986)
Mitat

Pituus: 3531 mm (Alpine 3558 mm)
Leveys: 1525 mm
Korkeus: 1410 mm (Alpine 1376 mm)
Akseliväli: 2404/2412 mm
Raideleveys (e/t): 1280/1245 mm
Omamassa: 750–880 kg
Polttoainesäiliö: 38 l
Renault Super5 (1984–1996)

Renault Supercinq ("Superviitonen") -nimellä tunnettu toisen sukupolven malli perustui ulkonäön puolesta hyvinkin paljon Ph1:seen ja ostajien oli vaikea alussa huomata eroa. Muuten auto oli täysin poikkeava tekniikaltaan ja suunnittelultaan. Osia käytettiin melko paljon rinnakkaismalleista R9 ja R11. R5 Phase 2 oli edeltäjänsä tavoin vuodesta toiseen eräs Euroopan myydyimmistä automalleista. Muualla Euroopassa malli oli saatavilla avoautona sekä 3- että 5-ovisena umpikorisena mallina, myös paketti-, avolava ja farmarimallina Express, Extra tai Rapid-nimellä. Autoa tuotiin Suomeen aluksi TL-versiona (4-vaihteinen, 1108 cm3 -moottori) vuonna 1985 (64900 mk 1987), mutta sen hinta oli korkeahko kilpailijoihin nähden (vrt. Fiat Uno 52500 mk, Citroën Visa 55400 mk, Opel Corsa 55800 mk).
Suomessa autoa myytiin kolmiovisena ja Express-pakettiautona (korotettu malli) ja mallit olivat TL, TR, TS, GTX ja GT Turbo.
Vuonna 1988 markkinoille tulivat TR- ja GTX-mallit tehtaan suopeammalla hinnoittelulla (TR 59 800 mk, GTX 70 900 mk) Suomen kovan autoveron takia. Syksyllä 1988 alkanutta myyntiä auttoi mallin varsin hyvä menestys suomalaisten autolehtien vertailutesteissä.
Tuonti Suomeen päättyi Renault Clion saapumiseen vuonna 1991. Ranskassa autoa valmistettiin vuoteen 1990 asti. Autoa valmistettiin myös Slovenian Novo Mestossa (Revoz) vuoteen 1996 saakka.
Tekniikka

Moottori poikittain edessä, etujousitus;MacPherson,
takana edelleen vääntösauvajousitus, korin muotoja parannettiin huomattavasti edellisestä mallista paremman aerodynamiikan ja ulkonäön saavuttamiseksi.
Moottorit

956–1397 cm3 moottorit olivat kaasuttimilla (vuoteen 1993 saakka, riippuen maasta) varustettuja työntötankomoottoreita, kun taas 1721 cm3 kone on varustettu ruiskutusjärjestelmällä.
Moottorit > Moottorivaihtoehdot > Bensiinimoottorit

1.0 C1C (956 cm3), 30 kW (41 hv)
1.1 C1E (1108 cm3), 34 kW (47 hv) @5250 r/min, 79 Nm @2500 r/min
1.2 C1G (1237 cm3), 40 kW (55 hv) @5250 r/min, 90 Nm @4000 r/min
1.4 C3J (1390 cm3), 44 kW (60 hv)
1.4 C1J (1397 cm3), 43-44 kW (58-60 hv), Turbo 85-88 kW (115/120 hv)
1.4 C2J (1397 cm3),  49/53 kW (68/72 hv) @5250/? r/min, 104/? Nm @3000/? r/min
1.7 F2N (1721 cm3), 70 kW (95 hv)
Moottorit > Moottorivaihtoehdot > Dieselmoottorit

1.6 D F8M (1596 cm3), 40 kW (55 hv), sama kuin Renault 9 ja 11 -malleissa
Moottorit > Moottorivaihtoehdot > Renault 5 muutoksia

1985 Super5 esitellään. Myös vanha malli myynnissä jonkin aikaa päällekkäin uuden kanssa.
1987 Facelift tehtiin syksyllä (musta etusäleikkö korinväriseksi, merkki vasemmalle sekä mm. suuremmat puskurit) ja samalla lisättiin valikoimaan 1.7-litrainen moottori joko kaasutin- tai ruiskuversiona.
1993 keulalle nousi Renaultin uusi merkki
1995 palasivat paksut muovilistat sivuille kaikkiin malleihin.
1996 viimeinen mallisarja ByeBye rullasi ulos tehtaalta.
Mitat

Pituus: 3591 mm
Leveys: 1584 mm
Korkeus: 1389 mm
Akseliväli: 2407 mm
Raideleveys (e/t): 1323/1292 mm
Maavara: 120 mm
Omamassa: 800 kg
Polttoainesäiliö: 43 l
Mallit

C: 956 cm3 moottori, 4 vaihdetta
L: 1108 cm3 moottori, 4 vaihdetta
TC: 956 cm3 moottori, 4 vaihdetta, kello, jarrutehostin, lukittava pa-säiliö
TL: 1108 cm3 moottori, 4 vaihdetta, varustelu kuten TC
TD: 1595 cm3 dieselmoottori, varustelu TC-tasoa
TR: Yleensä 1237 cm3 koneella, Harmaat puskurit.
TS: 1397/1390 cm3 moottori, 2-kurkkuinen kaasutin tai ruisku
TX: 1721 cm3 moottori
SL: 1108 cm3 moottori
SR:
SD: 1595 cm3 dieselmoottori
GL: 1108 cm3 moottori, 5 vaihdetta
GTL: 1108/1397/1390 cm3 moottori, 5-vaihteinen, takalasin pyyhin, sisältä sääd. peili(t), kartanlukuvalo
Automatic: 1397/1390 cm3 moottori, 3-portainen automaatti, vastasi suunnilleen GTL-varustusta
GTR: 1237 cm3 moottori
GTS: 1397/1390 cm3 moottori, 2-kurkkuinen kaasutin tai ruisku, kierroslukumittari
GTD: 1595 cm3 dieselmoottori, varustelu vastasi GTL-tasoa
GTX: 1397/1721 cm3 koneella, Puskurit ja helmalevikkeet korin väriset, sumuvalot ovipahvit verhoiltu, kierroslukumittari. Sähkölasit ja keskuslukitus Prima versiossa.
GTE: 1721 cm3 95hv ruiskukoneella, erikoispuskurit ja levikkeet. Taka-akseli nelitankoinen ja takana levyjarrut. Malli muuten sama kuin GT Turbo.
GT Turbo: 1397 cm3 115/120 hv turbokoneella, erikoispuskurit ja levikkeet. Taka-akseli nelitankoinen ja takana levyjarrut. Malli muuten sama kuin GTE.
TSE: 1397 cm3 moottori, 5 vaihdetta, keskuslukitus, sumuvalot, veluuriverhous, nahkaratti, kierroslukumittari
Baccara: kaikki mahdolliset lisävarusteet, ei kuitenkaan ilmastointia.
Beach:
Belle île: rantamalli, pick-up-cabrio
ByeBye: viimeinen malli autosta, mustat muoviset sivupaneelit palaavat, sävylasit, Philips-radio, 1390 cm3/60 hv, vuosina 1995-96.
Campus: 1108/1390 cm³, C-tason varustelu + erikoisverhoilu, radio, kylkiteipit. Ainakin vuosina 1988-93.
Carte Jeunes:
Cosmopolitan:
Coup de coeur:
Five: perusmalli vuosina 1994-95, 1390 cm3/60 hv
I-D: perustui TL- ja TR-malleihin, kattoluukku, erikoisverhoilu, radio. Ainakin Britanniassa vuonna 1988.
Jeans:
Monaco: 1397/1721 cm3, GTX-tason varustelu + aluvanteet, nahkaverhoilu, ohjaustehostin
NRJ: GL/GTS. NRJ-radiokanavan inspiroima erikoismalli. Erikoispölykapselit (GL) ja sivutarrat, TSE:n aluvanteet NRJ-logolla sekä keskuslukitus (GTS), sähkötoimiset etuikkunat (GTS), jarrupalojen kulumisen varoitus, NRJ-avain
Panache:
Prima:  Campuksen seuraaja edullisena perusmallina
Raider: sisustan osat siniset, jotka esim. GTT:ssä ja GTE:ssä punaiset.
Roxane:
Saga:
Schuss:
Sun light:
Spring: SL/SR/SD-mallit, perusmalli neljällä vaihteella (vvides lisähintaan), SD viidellä. etuovissa ja takakontissa Spring-tarra, sivuilla raidat.
The Famous Five:
Tiga: TL/TR/TD. Erikoispeltivanteet, viisivaihteinen, sisältä säädettävät peilit, Tiga-tarramerkit ja erikoisverhoilumateriaali.
Tonic:
Mallit > Renault 5 GT Turbo/GTE

Malli GT Turbo oli nopea pikku-GT katukäyttöön, tehokkalla mutta yksinkertaisella 1.4 litran 120hv (115hv 1987 asti, Phase I) turbomoottorilla varustettuna. GT Turbo oli Renaultin vastine kilpailijan, PSA-konsernin esiteltyä Peugeot 205 GTI:n. Perustekniikka oli työntötankoinen 1,4l-moottori, Garrett T2-ahtimella varustettuna. Polttoaineensyöttö oli toteutettu kaasuttimella ahtamisesta huolimatta. Sisarmalli 5 GTE joka oli muuten täysin sama auto kuin GT Turbo oli varustettu 1721cc Renix monipistesuihkutuksella joka tuotti 95hv. GTE Oli myynnissä yleensä maissa joissa pakokaasumääräykset eivät sallineet GT Turbon rekisteröintiä. Tosin esim. Saksassa myytiin molempia malleja. Mallia myytiin paljon mm; Ruotsissa ja Sveitsissä. Suorituskyvyssä GTE hävisi GT Turbolle mutta oli huomattavasti vähemmän vikaherkkä ja taloudellisempi.
GT Turboa  valmistettiin 1985-91, GTE Mallia 1987-1991. 1987 GT Turbo mallia päivitettiin ja teholukema nousi 120hv:aan (Phase II). Ahtimessa oli nyt myös vesijäähdytys joten sen kestävyys parani oleellisesti, sekä öljynjäähdytin lisättiin.
Suomeen GT Turbo mallia tuotiin 80-luvun loppupuolella, mutta auton todella kova hinta rajoitti myyntiä. GTE mallia ei Suomeen tuotu.
Rallimainetta GT Turbo saavutti mm: Alain Oreillen ohjastamana ja voittamalla N Ryhmän autolla WRC Yleiskilpailun 1989 Norsunluurannikon rallissa. Saavutusta ei ole koskaan toistettu.
No.	Event	Season	Driver	Co-driver	Car
1	Ivory Coast 21ème Rallye Côte d'Ivoire	1989	France Alain Oreille	France Gilles Thimonier	Renault 5 GT Turbo
Mallit > Renault 5 Turbo, B-ryhmän ralliauto

Renaultilla oli 80-luvulla myös Renault 5 Turbo-niminen B-ryhmään luokiteltu ralliauto, jossa tehoa oli 210-350hv. Tämä keskimoottorilla ja takavedolla, sekä levitetyllä korilla varustettu kilpa-auto oli parhaimmillaan nopeita mutkaisia asfalttiteitä sisältävissä kilpailuissa, kuten Korsikan rallissa. 
Kilpailevien merkkien esiteltyä nelivedon kilpakäyttöön, Turbo 5 jäi useimmiten altavastaajaksi.
Viimeisessä kehitysversiossa Renault 5 Maxi Turbossa teholukemat 406hv.
Autolla kilpailivat mm. Jean Ragnotti sekä Didier Auriol.
Ragnotti ajoi Korsikan rallin voittoon autolla vuosina 1982, 1985, sekä Monte Carlo -rallin voittoon 1981.
WRC voitot

| Vuosi | Ralli | Kuljettaja | Kartanlukija | Auto |
| --- | --- | --- | --- | --- |
| 1989 |   21. Norsunluurannikon ralli |  Alain Oreille |  Gilles Thimonier | Renault 5 GT Turbo |
Aiheesta muualla

Kuvia tai muita tiedostoja aiheesta Renault 5 Wikimedia Commonsissa
Renault-mallit
| --- | --- |
Nykyiset:  Alaskan | Arkana | Austral | Captur | Kiger | Kwid | Triber | Twingo | Clio | Duster | Sandero | Mégane | Kangoo | Scénic | Taliant | Talisman | Espace | Koleos
Numeraaliset:  3 | 4 | 5 | 6 | 7 | 8 | 9 | 10 | 11 | 12 | 14 | 15 | 16 | 17 | 18 | 19 | 20 | 21 | 25 | 30
Nimelliset:  Alliance/Encore | Fluence | Fuego | Kadjar | Medallion | Safrane | Premier | Torino | Rodeo | Avantime
Toisen maailmansodan jälkeiset:  4CV | Caravelle | Colorale | Dauphine | Dauphinoise | Floride | Frégate | Ondine
Maailmansotien väliset:  Celtaquatre | Juvaquatre | Nervastella | Primaquatre | Reinastella | Viva Grand Sport | Vivaquatre | Vivasix
Ensimmäistä maailmansotaa edeltävät:  10CV | 12CV | 35CV | 40CV | 50CV / 50/60CV | A | AG/AG-1 | B | C | D | E | G/H/J | L/M | N(a)/N(b)/S | N(c)/Q/U(a/e) | R/T | U | AS/V | X/X-1 | Y
Alpine–Renault:  A106 | A108 | A110 | A305 | A310 | A610/GTA
Renault Sport:  Clio Renault Sport | Spider | Mégane Renault Sport | Clio V6 Renault Sport
Konseptit:  Alpine 210 RS | Altica | Argos | BRV | Espace F1 | EPURE | EVE | Egeus | Etoile Filante | Fiftie | Initiale | Koléos | Laguna | Mégane | Next | Racoon | Scénic | Talisman | VESTA 2 | Wind | Steppe
Paketti- ja kuorma-autot:  Estafette | Fourgonette | Kangoo | Express | Kerax | Magnum | Mascott | Master | Messenger | Midlum | Trafic | 50-sarja
Dacia-merkki:  Lodgy | Logan | Sandero | Duster | Dokker
Renault-Samsung Motors:  SM3 | SM5 | SM7
Renault R5 ph1
Renault Super5
Renault 5 Turbo
No Matter What

| ”No Matter What” Boyzone |
| --- | --- | --- |

Singlen tiedot
 Albumilta: Where We Belong (2. versio)
 Julkaistu: 1998
 Tuottaja(t): Jim Steinman, Andrew Lloyd Webber, Nigel Wright
 Tyylilaji: pop
 Kesto: 04.34
 Levy-yhtiö: Polydor
Boyzonen muut singlet
| ”All That I Need” 1998 | ”No Matter What” 1998 | ”I Love the Way You Love Me” 1998 |
No Matter What oli alun perin kappale Andrew Lloyd Webberin musikaalista Whistle Down the Wind, jonka irlantilainen poikabändi Boyzone levytti musikaalin konseptialbumille ja julkaisi myös singlenä. Se nousi Britannian singlelistan kärkeen, myi platinaa ja valittiin yleisöäänestyksellä Record of the Year -palkinnon voittajaksi Britanniassa.
Stephen Gately valitsi "No Matter What" -laulun alun perin useista Lloyd Webberin kappaleista ja yhtye viittasikin siihen usein nimityksellä "Stephen's baby". He esittivät kappaleen Lloyd Webberin 50-vuotisjuhlallisuuksissa Royal Albert Hallissa vuonna 1998 ja se julkaistiin pian tapahtuman jälkeen, koska yleisön reaktio oli ollut odotettua positiivisempi. Kappale oli suosittu myös Britannian ulkopuolella ja nousi hitiksi ympäri Eurooppaa. Laulun sanoituksissa voi nähdä homoseksuaalisia viittauksia, joskaan yhtyeen jäsenet eivät ole tätä kommentoineet. Myös Meat Loaf on levyttänyt kyseisen kappaleen ja se julkaistiin albumilla The Very Best of Meat Loaf nimellä "Home By Now / No Matter What" vuonna 1998.
Kappaleet

No Matter What
She's The One
Live Interview with Boyzone (CD-ROM)
No Matter What
Where Have You Been
All That I Need (Phil da Costa's Oxygen Edit)
Nicolaus Bruhns

Nicolaus Bruhns (1665 – 29. maaliskuuta 1697) oli saksalainen säveltäjä, urkuri, viulisti ja gambisti. Hän oli schleswigholsteinilaisen muusikkosuvun jäsen.
Bruhns lähetettiin 16-vuotiaana veljensä kanssa Lyypekkiin setänsä Peterin luo. Hän sai Peteriltä musiikinopetusta ja opiskeli lisäksi Dieterich Buxtehuden johdolla säveltämistä. Buxtehuden suosikkioppilaanaan pitämä Bruhns toimi joitakin vuosia säveltäjänä ja viulistina Kööpenhaminan hovissa. Vuonna 1689 hän kilpaili Husumin kaupunkiseurakunnan urkurin virasta ja sai sen yksimielisellä päätöksellä. Hän vietti Husumissa loppuikänsä ja kuoli jo 31-vuotiaana. Häntä seurasi hänen veljensä Georg, koska poika Johan Paul oli valinnut alakseen teologian.
Bruhnsin tuotannosta on säilynyt vain viisi urkuteosta ja kaksitoista kirkollista kantaattia. Kantaatteja on esitetty suhteellisen vähän, mutta urkuteokset ovat hyvin suosittuja. Niiden tiedetään tehneen vaikutuksen Johann Sebastian Bachiin, joka tutki niitä huolellisesti.
Aiheesta muualla

Allmusic.com: Nicolaus Bruhns (englanniksi)
Nick Carter

Nick Carter tarkoittaa useita henkilöitä:
Nick Carter (s. 1980), yhdysvaltalainen muusikko
Nick Carter, kirjasarjan nimihenkilö
Nick Carter (s. 1959), brittiläinen upseeri
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Nick Carter”, voi hakea sivunnimihaulla, laajalla sivunnimihaulla tai tekstihaulla.
Notion

Notion (m.kreik. Νότιον, lat. Notium) voi viitata seuraaviin antiikin aikaisiin kaupunkeihin:
Notion, kaupunki Aioliissa
Notion eli Nea Kolofon (”Uusi Kolofon”), kaupunki Jooniassa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Notion”, voi hakea sivunnimihaulla, laajalla sivunnimihaulla tai tekstihaulla.
Nicolaus Cusanus

Nicolaus Cusanus
Nicolaus Cusanus (1401 Bernkastel-Kues, Saksa – 1464 Umbria, Italia, syntyjään Nikolaus Krebs) oli saksalainen filosofi, katolisen kirkon pappi, matemaatikko, kardinaali ja tähtitieteilijä. Hän oli voimakas katolisen kirkon sisäinen reformoija ja kriitikot syyttivät häntä panteistiksi, minkä Nicolaus kiisti jyrkästi kirjoittaen Apologia doctae ignorantiae ('Oppineen tietämättömyyden puolustus'), 1449.
Cusanus syntyi kauppiasperheeseen ja opiskeli katolisen kirkon lainsäädäntöä (kanonista lakia) yliopistossa. Hän teki menestyksekkään uran paavin lainopillisena avustajana. Hänet nostettiin kardinaaliksi 1448 ja Brixenin piispaksi 1450.
Omana aikanaan Nicolaus Cusanus sai mainetta kristillistä mystiikkaa, ennen kaikkea Pyhän kolminaisuuden luonnetta koskevista kirjoituksistaan.
Hän oli aikaansa edellä myös luonnontieteissä. Puoli vuosisataa ennen Kopernikusta hän jo ehdotti, että Maa voisi olla likimain pallonmuotoinen kappale, joka kiertää Auringon ympäri. Jokainen tähti olisi oma kaukainen aurinkonsa. Nämä pohdiskelut eivät perustuneet mihinkään fysikaaliseen maailmankuvaan vaan vain vapaaseen ajatteluun, joka sattui osumaan harvinaisen kohdalleen.
Nicolaus Cusanus antoi panoksensa myös matematiikkaan kehittäen suhteellisen liikkeen käsitettä ja äärettömän merkitystä. Hän käytti koveria linssejä pitkänäköisyyden korjaamiseen.
Aiheesta muualla

Wikimedia Commonsissa on kuvia tai muita tiedostoja aiheesta .
Forsius, Arno: Nicolaus Cusanus (1401–1464) – renessanssin ajan monioppinut (Arkistoitu – Internet Archive)
Hagen, John: Nicholas of Cusa Catholic Encyclopedia.  1911. New York:  Robert Appleton Company. (englanniksi)
Miller, Clyde Lee: Cusanus, Nicolaus [Nicolas of Cusa) The Stanford Encyclopedia of Philosophy. The Metaphysics Research Lab. Stanford University. (englanniksi)
Renessanssifilosofia
Francesco Petrarca
Georgios Gemistos Plethon
Leonardo Bruni
Georgios Trapezuntios
Nicolaus Cusanus
Johannes Bessarion
Lorenzo Valla
Johannes Argyropulos
Marsilio Ficino
Pietro Pomponazzi
Giovanni Pico della Mirandola
Gianfrancesco Pico della Mirandola
Erasmus Rotterdamilainen
Niccolò Machiavelli
Thomas Cajetanus
Nikolaus Kopernikus
Thomas More
Martti Luther
Juan Luis Vives
Paracelsus
Agostino Steuco
Bernardino Telesio
Petrus Ramus
Francesco Patrizi da Cherso
Jacopo Zabarella
Michel de Montaigne
Hieronymus Fabricius
Justus Lipsius
Giordano Bruno
Francisco Suárez
Francisco Sánchez
Cesare Cremonini
Francis Bacon
Galileo Galilei
Tommaso Campanella
Nicolai Meyer

| Nicolai Meyer> Henkilötiedot |
| --- | --- |
Syntynyt: 21. heinäkuuta 1993 (ikä 31) Frederikshavn, Tanska
Kansalaisuus:   Tanska
Jääkiekkoilija
Pelipaikka:  vasen laitahyökkääjä
Maila:  vasen
Pituus:  179 cm
Paino:  82 kg
Seura
Seura:  Södertälje SK
Sarja:  HockeyAllsvenskan
Pelaajaura
Pääsarjaura:  2009–
Aik. seurat:  Frederikshavn White Hawks (Metal Ligaen) Malmö Redhawks (Allsv., SHL) Aalborg Pirates (Metal Ligaen) Västerviks IK (Allsv.) Tingsryds AIF (Allsv.) IF Troja-Ljungby (Allsv.) Södertälje SK (Allsv.) Ässät (SML) Vienna Capitals (ICEHL) HC Škoda Plzeň (ČEL) IF Björklöven (Allsv.) EC Salzburg (ICEHL)
Nicolai Meyer (s. 21. heinäkuuta 1993 Frederikshavn, Tanska) on tanskalainen jääkiekkoilija, joka pelaa Ruotsin toiseksi korkeimmalla sarjatasolla HockeyAllsvenskan-joukkue Södertälje SK:ssa. Hän on pelipaikaltaan vasen laitahyökkääjä.
Ura > Maajoukkueura

Meyer edusti Tanskaa MM-kilpailuissa vuosina 2017, 2019 ja 2021. Yhteensä hän on pelannut 44 A-maaottelua tehopistein 5+7=12. Meyer teki A-maajoukkuedebyyttinsä Euro Ice Hockey Challengessa 6. helmikuuta 2014 Ranskan Briançonissa Saksaa vastaan. Ensimmäisen A-maajoukkuemaalinsa hän teki Euro Hockey Challengessa 25. huhtikuuta 2018 Vojensissa Saksaa vastaan.
Meyer pelasi myös alle 20-vuotiaiden MM-kilpailuissa vuonna 2012. Hän pelasi myös I-divisioonan MM-kilpailuissa vuonna 2011, jolloin Meyer voitti B-lohkon kultaa ja oli nostamassa Tanskaa seuraavaksi vuodeksi pääsarjatasolle. Hän voitti koko turnauksen piste- ja maalipörssin tehoilla 8+4=12. Meyer pelasi myös IA-divisioonan MM-kilpailuissa vuonna 2013, jolloin hän voitti pronssia. Meyer edusti Tanskaa myös Junior Club World Cupissa vuonna 2012.
Meyer pelasi myös alle 18-vuotiaiden I-divisioonan MM-kilpailuissa vuosina 2010 ja 2011, joista ensimmäinen turnaus päättyi hopeaan ja jälkimmäinen kultaan sekä Tanskan sarjanousuun seuraavaksi vuodeksi pääsarjatasolle. Hän voitti koko vuoden 2011 turnauksen piste-, maali- ja syöttöpörssin tehoilla 7+10=17.
Muuta

Meyerin tyttöystävä on Caroline Ehlers, jonka veli Nikolaj pelaa NHL-seura Winnipeg Jetsissa ja seuran ensimmäisen kierroksen varaus vuodelta 2014. Sisarusten isä on Tanskan A-maajoukkueen päävalmentaja Heinz Ehlers, joka on myös entinen maajoukkuehyökkääjä ja kaikkien aikojen ensimmäinen NHL:ään varattu (188. varaus vuonna 1984) tanskalaispelaaja.
Nintendo Space World

Space World oli Nintendon järjestämä videopelitapahtuma, joka yleensä pidettiin Nintendon laitepaljastuksia varten. Space Worldia ei järjestetty vuosittain, kuten useita muita suuria pelitapahtumia. Space World järjestettiin aina Japanissa, joko Tokiossa tai Kiotossa, jossa Nintendolla on päämaja.
Viimeisimmässä, vuoden 2000 Space World -tapahtumassa paljastettiin Nintendo GameCube ja Game Boy Advance. Useita faneja innostutti uusia pelejä yhdistävällä trailerilla ollut kohtaus, jossa nähtiin Link ja Ganon taistelemassa – yhteenotto oli toteutettu realistisilla grafiikoilla. Taistelukohtaus oli kuitenkin vain tehoja esittelevä demo, ja seuraavassa Zelda-pelissä, The Legend of Zelda: The Wind Wakerissä oli cel-shading-tekniikalla toteutetut, sarjakuvamaiset grafiikat.
Vuonna 2006 Space Worldia huhuttiin järjestettävän Wii-paljastuksille, varsinkin, kun Nintendo ei aikonut ottaa osaa 2006 Tokyo Game Show -tapahtumaan. Nintendolla ei kuitenkaan ollut suunnitelmia pitää Space Worldia vuonna 2006..
Tapahtumassa paljastettuja laitteita

Nintendo GameCube
Nintendo 64
Nintendo 64DD
Game Boy Advance